|  |  |  |
| --- | --- | --- |
| ที่ มท ๐๘๑๙.๒/ว |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐๓๐๐ |

กุมภาพันธ์ ๒๕๖๔

เรื่อง การช่วยเหลือผู้สูงอายุที่มีภาวะพึ่งพิงให้ได้รับสิทธิประโยชน์จากโครงการ “เราชนะ”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แนวทางการลงทะเบียนโครงการเราชนะ จำนวน ๑ ฉบับ

ตามมติคณะรัฐมนตรี เมื่อวันที่ 15 มกราคม 2564 เห็นชอบโครงการ “เราชนะ” ตามที่คณะกรรมการกลั่นกรองการใช้จ่ายเงินกู้เสนอ โดยมีวัตถุประสงค์เพื่อให้ความช่วยเหลือด้วยการลดภาระ  
ค่าครองชีพให้แก่ประชาชน เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 ระลอกใหม่   
โดยการสนับสนุนวงเงินช่วยเหลือให้แก่ประชาชน จำนวนประมาณ 31.1 ล้านคน วงเงินไม่เกิน 3,500 บาทต่อคนต่อเดือน เป็นระยะเวลา 2 เดือน สำหรับกลุ่มผู้ที่ต้องการความช่วยเหลือพิเศษ ประกอบด้วย ผู้ที่เข้าไม่ถึงระบบอินเทอร์เน็ต ผู้ที่ไม่มีสมาร์ทโฟน ผู้ที่ไม่สามารถเข้าใช้แอปพลิเคชั่นเป๋าตัง และผู้ที่อยู่ในภาวะพึ่งพิง เช่น ผู้สูงอายุ ผู้พิการทุพลภาพ ผู้ป่วยติดเตียงที่ไม่สามารถเดินทางไปลงทะเบียนเองได้ เป็นต้น โดยให้ประชาชนกลุ่มดังกล่าวสามารถลงทะเบียนได้ระหว่างวันที่ 15 กุมภาพันธ์ – 5 มีนาคม 2564 ณ สาขาธนาคารกรุงไทย จำกัด (มหาชน) ธนาคารเพื่อการเกษตรและสหกรณ์การเกษตร และธนาคารออมสิน ทุกสาขา หรือจุดบริการเคลื่อนที่ของธนาคารกรุงไทย

กรมส่งเสริมการปกครองท้องถิ่นพิจารณาแล้ว เพื่ออำนวยการความสะดวกในการเข้าถึง  
สิทธิประโยชน์ในโครงการ “เราชนะ” ให้แก่ผู้สูงอายุที่มีภาวะพึ่งพิง ขอให้จังหวัดแจ้งองค์กรปกครองส่วนท้องถิ่น  
ที่มีอาสาสมัครบริบาลท้องถิ่นดำเนินการ ดังนี้

1. ประชาสัมพันธ์สร้างการรับรู้และสร้างความเข้าใจให้แก่ผู้ที่อยู่ในภาวะพึ่งพิง โดยให้สามารถลงทะเบียนได้ในระหว่างวันที่ 15 กุมภาพันธ์ – 5 มีนาคม 2564 ณ สาขาธนาคารกรุงไทย จำกัด (มหาชน) ธนาคารเพื่อการเกษตรและสหกรณ์การเกษตร และธนาคารออมสิน ทุกสาขา หรือจุดบริการเคลื่อนที่ของธนาคารกรุงไทย

2. ประสานการทำงานร่วมกับธนาคารกรุงไทย จำกัด (มหาชน) ในพื้นที่หรือพื้นที่ใกล้เคียง เพื่อให้ข้อมูลที่พักอาศัยของผู้สูงอายุที่มีภาวะพึ่งพิง เพื่ออำนวยความสะดวกในการให้บริการการลงทะเบียน  
รับสิทธิ์ในโครงการ “เราชนะ”

๓. ให้ความช่วยเหลือผู้สูงอายุที่มีภาวะพึ่งพิง โดยการอำนวยความสะดวกและให้คำแนะนำ  
ในการลงทะเบียนรับสิทธิ์ในโครงการ “เราชนะ” โดยมีขั้นตอนการลงทะเบียน ดังต่อไปนี้ ๑) นำบัตรประจำตัวประชาชนแบบสมาร์ทการ์ด เพื่อลงทะเบียนที่ธนาคารกรุงไทย ธนาคารเพื่อการเกษตรและสหกรณ์การเกษตร

/และธนาคาร ...

-2-

และธนาคารออมสิน ทุกสาขา หรือจุดบริการเคลื่อนที่ของธนาคารกรุงไทย หรือรอรับบริการจากเจ้าหน้าที่ธนาคารที่บ้าน ๒) ให้ผู้ขอลงทะเบียนแจ้งข้อมูล ประกอบด้วย ชื่อและนามสกุล เลขบัตรประจำตัวประชาชน เบอร์โทรศัพท์ที่ติดต่อได้ และยืนยันตัวตน (กำหนดรหัส PIN 6 หลัก ถ่ายรูปใบหน้า ถ่ายรูปบัตรประชาชน) รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานส่งเสริมสุขภาพ

โทรศัพท์ ๐-๒๒๔๑-๗๒๒๕/๐๘-๑๑๗๔-๓๗๓๘

ผู้ประสานงาน นางสาวสุจิตรา ดาวเรือง/

นางสาวสุพรรณนิภา เยื่อใย

ร.อสถ. .....................................

ผอ.กสธ. ..................................

หน.กง.สส.................................

จนท. .......................................